CELEX: C2005/281/17
Language: da
Date: 2005-11-12 00:00:00
Title: Sag C-339/05: Anmodning om præjudiciel afgørelse forelagt ved kendelse afsagt den 22. juni 2005 af Landesgericht Innsbruck i sagen Zentralbetriebsrat der Landeskrankenhäuser Tirols mod Land Tirol

12.11.2005   
            
            
               DA
            
            
               Den Europæiske Unions Tidende
            
            
               C 281/9
            
         Anmodning om præjudiciel afgørelse forelagt ved kendelse afsagt den 22. juni 2005 af Landesgericht Innsbruck i sagen Zentralbetriebsrat der Landeskrankenhäuser Tirols mod Land Tirol
   (Sag C-339/05)
   (2005/C 281/17)
   Processprog: tysk
   Ved kendelse afsagt den 22. juni 2005, indgået til Domstolens Justitskontor den 19. september 2005, har Landesgericht Innsbruck i sagen Zentralbetriebsrat der Landeskrankenhäuser Tirols mod Land Tirol forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er en medlemsstat eller en lokal myndighed i en medlemsstat forpligtet til ved beregningen af lønnen for en overenskomstansat i det offentlige at tage hensyn til beskæftigelsesperioder ved visse organer i Schweiz, som kan sidestilles med de organer, der er omhandlet i § 41, stk. 2, i Tiroler Landesvertragsbedienstetengesetz (lov om overenskomstansatte i delstaten Tirol) (eller § 26, stk. 2, i Vertragsbedienstetengesetz 1948 (lov af 1948 om overenskomstansatte)), uden tidsbegrænsning, eller skal aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer, især artikel 9, stk. 1, i bilag I til aftalen derimod fortolkes således, at godskrivningen af beskæftigelsesperioder kan begrænses til de beskæftigelsesperioder, som den offentligt ansatte har tilbagelagt i Schweiz efter aftalens ikrafttræden den 1. juni 2002?